Diari Oficial de la Generalitat Valenciana


Sumari del DOGV 925, del 19-10-1988 (1988/812181)

DECRET 152/1988, d'11 d'octubre, del Consell de la Generalitat Valenciana, pel qual es modifica el Reglament Orgànic i Funcional de la Conselleria d'Administració Pública.
---------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/10/11/152/dof/vci/html**

### Dades del document

Número de DOGV
:   925

Data del DOGV
:   19-10-1988

Secció del DOGV
:   DISPOSICIONS GENERALS

Número del document
:   1988/812181


Data del document
:   11-10-1988

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 152/1988, d'11 d'octubre, del Consell de la Generalitat Valenciana, pelqual es modifica el Reglament Orgànic i Funcional de la Conselleria d'Administració Pública.  
El desplegament de les competències que l'article vint-i-u del Reglament Orgànic i Funcional de la Conselleria d'Administració Pública -Text Refós aprovat per Ordre de 5 de febrer de 1988- assigna a la Direcció General de la Funció Pública ha evidenciat la necessitat de crear una Area de la Funció Pública que tinga com a finalitat bàsica l'exercici de funcions de coordinació en aquesta matéria, que pel seu caràcter horitzontal afecta l'administració de personal de tots els Departaments de l'Administració del Consell i Organismes Autònoms.  
Igualment, hom ha vist convenient d'unificar el Servei Jurídic de la Secretaria General i el Servei de Règim Jurídic de la Direcció General de la Funció Pública per escaure'ls funcions idèntiques.  
Per això, tot complint els articles 35.f i 70 de la Llei 5/1983, de 30 de desembre, de Govern Valencià, a proposta del Conseller d'Administració Pública i amb la deliberació prèvia del Consell de la Generalitat Valenciana, en sessió celebrada el dia 11 d'octubre de 1988,  
DECRETE:  
Article únic  
Es modifica el Reglament Orgànic i Funcional de la Conselleria d'Administració Pública, aprovat per Ordre de 5 de febrer de 1988, en els articles que s'especifiquen i que queden redactats en els termes següents:  
«Article tretze  
El Servei Jurídic, com a unitat específica en matéria jurídica integrada en la Secretaria General Administrativa, té les funcions següents:  
a) En matéria de legislació, les d'elaborar les disposicions de caràcter general i circulars que emanen de la Conselleria, l'emissió d'informes preceptius dels projectes de disposició de caràcter general que aquesta elabore, i també aquells que provinents d'altres Conselleries hagen de ser sotmesos al Consell de la Generalitat Valenciana; l'emissió d'informes i dictàmens jurídics a sol·licitud del Conseller o d'altres òrgans de la Conselleria.  
b) En matéria de recursos, informar sobre els recursos que s'interposen davant el Conseller, altres òrgans de la Conselleria, si s'escau, i elaboració de les propostes de resolució.  
c) En matéria de documentació i estudis jurídics, les d'elaborar compilacions de disposicions vigents i propostes de refosa i revisió de textos legals, seguiment de la legislació estatal i d'altres Comunitats Autònomes, fons de documentació jurídica; la tramitació dels expedients que se susciten amb motiu de les qüestions de competència i conflictes d'atribucions, i també la tramitació dels procediments relatius a la responsabilitat patrimonial de l'Administració i nul·litats de ple dret.»  
«Article vint-i-dos  
Del Director General de la Funció Pública depén l'Area de la Funció Pública.  
A l'Area de la Funció Pública se li encomana la coordinació interna dels serveis de la Direcció General, la coordinació externa amb les unitats de gestió de personal de les Conselleries, la supervisió de l'aplicació dels criteris de planificació i d'execució establerts i la representació del Director General en les actuacions que aquest li encomane.»  
«Article vint-i-tres  
L'Area de Funció Pública s'estructura en les unitats següents:  
- Unitat de Gestió del Programa d'Anàlisi i Classificació de Llocs de Treball i Règim de Retribucions.  
- Unitat de Gestió del Programa de Registre de Personal.  
- Servei de Gestió de Personal.  
- Servei de Relacions Sindicals.»  
«Article vint-i-quatre  
la Unitat de Gestió del Programa d'Anàlisi i Classificació de Llocs de Treball i Règim de Retribucions té encomanat l'anàlisi i la proposta de classificació de llocs de treball de les Conselleries per a enquadrar-los en un grup, nivell, classe, responsabilitat i grau. Li escau igualment l'estudi del sistema de retribucions del personal de la Generalitat, en coordinació amb l'Institut Valencià d'Administració Pública i la Conselleria d'Economia i Hisenda.»  
«Article vint-i-cinc  
Seran funcions de la Unitat de Gestió del Programa de Registre de Personal:  
a) La inscripció de tot el personal a què fa referència l'article segon de la Llei 10/1985, de 31 de juliol, de la Funció Pública Valenciana, qualsevol que siga la naturalesa de la seua relació jurídica, i la cancel·lació de tals inscripcions en els supòsits previstos en les disposicions vigents.  
b) L'anotació dels actes o les resolucions que afecten la vida administrativa del personal al servei de la Generalitat.  
c) El tractament de la informació registrada.  
d) Seguiment i actualització de les relacions de llocs de treball de la Generalitat.»  
DISPOSICIO DEROGATORIA  
Queden derogats els articles tretze, vint-i-dos, vint-i-tres, vint-i-quatre, i vint-i-cinc de l'Ordre de 5 de febrer de 1988, i també qualssevol altres normes d'igual o inferior rang en tant que s'oposen al que disposa aquest Decret.  
DISPOSICIONS FINALS  
Primera  
El Conseller d'Administració Pública dictarà les disposicions necessàries per al desplegament del que estableix aquest Decret.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
Valencia, 11 d'octubre de 1988.  
El President de la Generalitat,   
JOAN LERMA I BLASCO  
El Conseller d'Administració Pública,   
JOAQUIM AZAGRA I ROS


Còpia Permalink ELI